o stališču, ki naj se v imenu Evropske unije zastopa v regionalnem usmerjevalnem odboru prometne skupnosti glede nekaterih sprememb upravnih in kadrovskih pravil ter uvedbe dodatka za šolanje in pravil o napotitvi in lokalnih pogodbenih strokovnjakih

Delo na daljavo se uporablja v izjemnih okoliščinah in samo, če je to v jasnem interesu sekretariata in v skladu z njegovimi prednostnimi nalogami.

1.3 „Uslužbenci“ pomeni vse uradnike sekretariata, in sicer direktorja, namestnike direktorja in vse druge uslužbence iz pogodbenic, ki so stalno zaposleni na sekretariatu v skladu s kadrovskimi predpisi, razen napotenih nacionalnih strokovnjakov in lokalnih pogodbenih strokovnjakov.

1.5 „Sedež“ pomeni kraj, kjer je sedež sekretariata.

1.6 „Izobraževalne ustanove“ pomeni jasli, vrtec, ustanove za predšolsko vzgojo ter osnovnošolske in srednješolske izobraževalne ustanove, ki izvajajo pouk in učne načrte.

1.7 „Dodatek za šolanje“ pomeni pavšalni znesek za prispevek k šolninam/vpisninam ali splošnim pristojbinam za šolanje in izobraževanje, ki jih zaračunava izobraževalna ustanova.

2. Uporaba

2.1 Dodatki za šolanje se uporabljajo za vse uslužbence, če:

je vzdrževani otrok ali so vzdrževani otroci uslužbenca stalnega sekretariata prometne skupnosti prijavljen(-i ) pri generalnem sekretariatu vlade Republike Srbije in

vzdrževani otrok ali otroci obiskujejo izobraževalno ustanovo, ki zaračunava šolnino in je v kraju sedeža stalnega sekretariata v Beogradu.

2.2 Upravičenost preneha, če:

otrok ne obiskuje več redno izobraževalne ustanove, ki zaračunava šolnino, ali

otrok dopolni 18 let ali

delovno razmerje uslužbenca preneha.

3. Izplačilo dodatka za šolanje

3.1 Uslužbenci prejmejo dodatek za šolanje za vsakega vzdrževanega otroka v smislu točke 1.4, ki je mlajši od šest let in obiskuje jasli, vrtec ali ustanovo za predšolsko vzgojo. Ta dodatek za predšolskega otroka se dodeli do leta, ko otrok dopolni šest let (vključno s šestim letom), ali do vstopa otroka v osnovno šolo.

3.2 Uslužbenci prejmejo dodatek za šolanje za vsakega vzdrževanega otroka v smislu točke 1.4, ki je star najmanj pet let in redno obiskuje osnovno ali srednjo šolo. Takoj ko otrok začne obiskovati osnovno šolo, upravičenost do dodatka za predšolskega otroka preneha.

3.3 Pri dodatku za šolanje se upoštevajo naslednji stroški:

vpisnine na šolah / izobraževalnih ustanovah ali

splošne pristojbine za šolanje in izobraževanje, ki jih zaračunava izobraževalna ustanova.

Dodatek za šolanje ne vključuje stroškov, neposredno povezanih s šolanjem, kot so prevoz otrok, knjige, obroki, dodatni pouk, dodatni inštruktorji, oprema, izpiti ali stroški izpitov, stroški za posebne tečaje in dejavnosti (vključno z opremo), učenje na daljavo iz točke 3.8 ali kakršni koli drugi stroški, ki niso letne šolnine ali vpisnine. Ta omejitev velja tudi za druge posredno povezane stroške, in sicer morebitne kredite, posojila ali podobno, za katere lahko uslužbenec zaprosi za kritje stroškov šolanja.

3.4 Pravica do dodatka za šolanje začne veljati prvi dan v mesecu, v katerem otrok začne obiskovati izobraževalno ustanovo iz točk 3.1 in 3.2, in preneha ob koncu zadnjega meseca šolskega leta, v katerem otrok dopolni 18 let.

3.5 Zgornja meja dodatka za šolanje za osnovno ali srednjo šolo znaša 285,81 EUR/mesec, zgornja meja dodatka za šolanje za jasli, vrtec ali ustanovo za predšolsko vzgojo pa 102,90 EUR/mesec.